– На мой погляд, такое рашэнне суда негуманнае. Комлік не ўяўляе ніякай небяспекі для грамадства. Нікуды ён збягаць не планаваў і не плануе. Таму трымаць яго пад вартай няма абсалютна ніякага сэнсу. Увогуле, абвінавачанні, якія выстаўлены супраць нас за няўплату падаткаў, я не магу прызнаць. Катэгарычна! Ніводнай капейкі ў кішэню ніхто сабе не паклаў. РЭП – грамадская арганізацыя, якая рэальна адстойвае правы працоўнага чалавека. Толькі за гэты год мы дапамаглі падманутым работнікам вярнуць суму прыкладна ў паўтара мільярда недэнамінаваных рублёў. Агулам жа наша арганізацыя разглядае больш за тысячу такіх зваротаў у год. Да таго ж РЭП гучна выступіў супраць дэкрэта “аб дармаедстве”. А потым ужо з’явілася гэтая крымінальная справа…